《子兼行后一日作》
宋代·晁公溯

平生每临岐，辄作数日恶。
况当暮冬际，尤用感离索。
千林已空暮，饥乌晚犹啄。
北风殊未已，槭槭卷黄落。
想当道里远，窈窕复寻壑。
霜寒清夜驿，月树堕惊鹊。
仆夫睡已熟，独坐谁与乐。
寄诗往问之，聊以慰寂寞。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。